paragraph_text: Dolazi do novih filmskih izražaja, kao npr. snimanje scena u jednom kadru u trajanu od 7 minuta. Filmovi su također obrađivali egzistencijalističke teme, s naglaskom na osobu i shvaćanje apsurdnosti čovječjeg bitka. No nisu samo ideja i izražaj bili važni već i kako je film sniman. Redatelji Novog vala snimali su često scene po gradovima i ulicama, distancirajući se od filmova snimljenih u studiju. Lake kamere, rasvjeta i zvučni rekviziti, bili su sredstva koja su redatelji uveliko koristili. Više filmova Novog vala prepoznatljivo je po stalnom pokretu, često sa scenama kada kamera prati protagoniste po pariškim ulicama.